Worcester F 80 Distinctiones

105 Lac habet liquorem

Lac habet liquorem, candorem, et saporem. In liquore videmus fluxibilitatem et conuertibilitatem. Et secundum hoc est triplex lac. Primo fidei simplicis, [1] Pet. 2[:2]: Quasi *modo geniti infantes*, *lac concupiscite.* Secundo erudicionis facilis, [1] Cor. 3[:1-2]: *Tamquam paruulis in Christo, lac vobis potum*. Heb. 5[:12]: *Facti estis quibus lacte opus sit*. Tercio temporalis prosperitatis, Ysai. 60[:16]: Suge *lac gencium*.

 In candore videmus nitorem, disgregacionem, et letificacionem et secundum hoc triplex est lac. Primo honeste conuersacionis, Treu. 4[:7]: *Candidores Nazarei eius niue, nitidiores lacte*. Secundo aperte predicacionis, Can.4[:11]: *Mel et lac sub lingua*. Tercio diuine consolacionis, Osee 1[:8]: Lactabo *eam que* fiunt sine *misercordia*.

¶ In sapore videmus calidinem, dulcedinem, et refeccionem. Et secundum hoc triplex est lac. Primo misericordie et pietatis quo ad proximum, Ysai. 55[:1]: *Emite absque* pecunia, *vinum et lac*. Secundo interne dileccionis quo ad seipsum, Joel 3[:18]: *In die illa, stillabunt montes dulcedinem, et colles fluent lacte* et melle. Tercio eterne refeccionis quo ad Deum, Exod. 3[:8]: Vt introducerem eos *in terram et spatiosam que fluit lacte et melle*, etc.